**ВАЛЮТЫН ЗОХИЦУУЛАЛТЫН ТУХАЙ ХУУЛЬД НЭМЭЛТ ОРУУЛАХ ТУХАЙ ХУУЛИЙН ТӨСӨЛД ХИЙСЭН ЗАРДЛЫН ТООЦООНЫ ТАЙЛАН**

2018 он

**ЗАРДЛЫН ТООЦОО**

Валютын зохицуулалтын тухай хуулийн төслийг хэрэгжүүлэхтэй холбогдон гарах зардлыг Хууль тогтоомжийг хэрэгжүүлэхтэй холбогдон гарах зардлын тооцоо хийх аргачлал (цаашид “аргачлал” гэх)-ын дагуу тооцов.

Хуулийн төслөөр Монголбанк уг хуульд заасан хуулийн этгээдийн төлбөр тооцооны зориулалттай дансыг өөр дээрээ байршуулах үйл ажиллагааг хэрэгжүүлэхтэй холбогдон гарах зардлыг тооцсон болно.

Зардал тооцсон этгээд: Монголбанкны тайлан бүртгэлийн газрын ажил

Зардлыг тооцоход дараах зарчмыг баримталсан болно:

* Бодит тоо баримт, мэдээлэлд тулгуурлах
* Аргачлалд заасан тооцоо хийх үе шатыг баримтлах

Монголбанкны хувьд данс байршуулах, төлбөр тооцоо гүйцэтгэхтэй холбоотой зардлыг тооцох энэ төрлий ижил үйл ажиллагааг Монголбанк банк хоорондын төлбөр тооцоог зохион байгуулах, Засгийн газрын санхүүгийн зуучлагчийн хувьд гүйцэтгэж байгаа тул Монголбанкны төсвийн хувьд нэмэлт зардал үүсгэхгүй. Монголбанкнаас бусад хуулийн этгээд, хүн, төрийн байгууллагад шинээр зардал үүсгэхгүй болно.

1. Данс нээх, төлбөр тооцоо гүйцэтгэхтэй холбоотой зардал

Хуулийн төслөөр **Засгийн газартай хөрөнгө оруулалтын гэрээ байгуулсан, стратегийн ач холбогдол бүхий ач холбогдол ашигт малтмалын ордыг ашиглаж Монголбанкнаас тодорхойлсон хэмжээний экспортын гадаад валютын орлого олдог хуулийн этгээдийн төлбөр тооцооны дансыг Монголбанк өөр дээрээ байршуулахтай холбоотой данс нээх, төлбөр тооцоо гүйцэтгэх** зардлыг тооцоолсон болно.

Шинэ чиг үүргийг хэрэгжүүлэхтэй холбоотой зардлыг хүний нөөцийн хэрэгцээг тодорхойлсны үндсэн дээр нэг ажилтанд ногдох зардлаар үржүүлэн тооцох байдлаар дараах үе шаттай гаргав.

1. Гүйцэтгэх үүрэг буюу ажил, үйлчилгээ нэг бүрийг тодорхойлох

2. Ажил, үйлчилгээг гүйцэтгэх хугацааг тодорхойлсны үндсэн дээр шаардлагатай хүний нөөцийн хэрэгцээг тогтоох

3. Хүний нөөцтэй холбоотой гаргах зардлыг урьдчилан тооцох

4. Хувилбарыг нягтлах.

**Үе шат 1: Гүйцэтгэх үүрэг буюу ажил, үйлчилгээ нэг бүрийг тодорхойлох**

Монголбанкны ажилтан дансны бүртгэл хийх, шаардлагатай мэдээллийг системд оруулах

**Үе шат 2: Ажил, үйлчилгээг гүйцэтгэх хугацааг тодорхойлсны үндсэн дээр шаардлагатай хүний нөөцийн хэрэгцээг тогтоох**

|  |  |  |  |
| --- | --- | --- | --- |
| Төрийн байгууллага | Хэрэгжүүлэх чиг үүрэг | Хийгдэх ажиллагаа | Зарцуулах хугацаа |
| Монголбанк | Данс нээх | Барим бичиг цуглуулах | 60 минут |
| Данс нээх | 60 минут |
| Нэг тохиолдолыг шийдвэрлэх хугацаа | 120 минут |

Хүний нөөцийн хэрэгцээ данс хариуцсан 1 ажилтан.

**Үе шат 3: Хүний нөөцтэй холбоотой гаргах зардлыг урьдчилан тооцох**

Зардлын тооцоог хүний нөөцийн, материаллаг, бусад гэсэн зардлын бүрэлдэхүүн хэсэгт хувааж, тэдгээрийн нийлбэрийг гаргасны үндсэн дээр тодорхойлно. Өмнөх шатанд гаргасан ажиллах шаардалагатай хүний нөөцөд зардлын бусад бүрдлээс оногдох хэсгийн нийлбэрээр зардлыг тооцно.

Ажилд зарцуулагдах 120 минутыг Монголбанкны тайлан бүртгэлийн хариуцсан нэгж аливаа нэмэгдэл зардал гарахгүй гүйцэтгэнэ.

**Үе шат 5: Хувилбарыг нягтлах**

**Засгийн газартай хөрөнгө оруулалтын гэрээ байгуулсан, стратегийн ач холбогдол бүхий ач холбогдол ашигт малтмалын ордыг ашиглаж Монголбанкнаас тодорхойлсон хэмжээний экспортын гадаад валютын орлого олдог хуулийн этгээдийн төлбөр тооцооны дансыг Монголбанк өөр дээрээ байршуулснаар нэмэлт зардал гарахгүй тул** хуулийн төслийн үр өгөөж, зардлын харьцаа өндөр байна.

---оОо---